Kechikkan hayot
Kechikkan hayot — rejissor Ayub Shahobiddinovning 2010-yilda suratga olgan psixologik drama va melodrama janridagi filmi. Mazkur film bir nechta xalqaro festivallar va kino taqdimotlarda namoyish etilgan, xususan 2012-yilda Rossiyaning Omsk shahrida boʻlib oʻtgan „Zolotoy Vityaz“ xalqaro festivalida birdaniga ikkita, „Eng yaxshi aktyor“ nominatsiyasi boʻyicha hamda festivalning „Bronzoviy vityaz“ sovrini bilan taqdirlangan. Bundan tashqari film Hindistonda anʼanaviy ravishda tashkil etiladigan „Doʻstlik“ kinofestivalining beshinchi anjumanida ham namoyish etilgan va kritiklar tomonidan ijobiy baholangan.